Putt (båt)

En putt er en båt med nesten helt flat bunn, flat bak – har akterspeil – og er spiss foran.  Sammen med kasseformede båter, danner de båttypen flatbåt.

Puttene finnes i en mengde størrelser og versjoner, ikke minst fordi de er svært enkle å bygge, og derfor kan lages av enhver litt dyktig hobbysnekker.  Til forskjell fra de kasseformede flatbåtene, stiller de dog "båtbyggeren" overfor utfordringen med å få de loddrette bordene som danner sidene, bøyd til mellom akterspeilet og stevnen.

En godt kjent type putt, som har vært brukt i stort antall i flere generasjoner, er "Lyngørputten" fra Lyngør i Aust-Agder; denne har vært utgangspunktet for de finérputtene som Bragdøya Kystlag fra 2008 tilbyr publikum å bygge selv – med veiledning.

Ellers i Skagerrakområdet er puttformede båter mye brukt på Sveriges vestkyst, også her i mange ulike versjoner, og kjent under betegnelsen 'doris' eller 'dora'.

Norske båttyper
Artikler i sjøfart-prosjektet